**Lispeszentadorján Önkormányzata Képviselőtestületének**

**6/2016 (VII.8.) önkormányzati rendelete**

**a hulladékgazdálkodásról szóló 8/2015. (IX.30.) rendelet módosításáról**

Lispeszentadorján Község Önkormányzat Képviselő-testületének az Alaptörvény 32. cikk (1) bekezdés a) pontjában, valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 11. és 19. pontjában meghatározott feladatkörében eljárva, a hulladékról szóló 2012. évi CLXXXV. törvény 35. §-ában és a 88. § (4) bekezdésében, valamint a vízgazdálkodásról szóló 1995. évi LVII. törvény 44/C. § (2) bekezdésében kapott felhatalmazás alapján a hulladékgazdálkodásról szóló 8/2015. (IX.30.) rendelet módosításáról az alábbiakat rendeli el:

1. § A Rendelet 9. § (1) c) pontja törlésre kerül.

2.§ A Rendelet 14. § - a a következő (3) bekezdéssel egészül ki:

**14.§**

(3) Az ingatlanhasználó a közszolgáltatási díjat a 2012. évi CLXXXV. tv.(hulladéktörvény) 38. § és 39. §-ában, valamint az állami hulladékgazdálkodási közfeladat ellátására létrehozott szervezet kijelöléséről, feladatköréről, az adatkezelés módjáról, valamint az adatszolgáltatási kötelezettségek részletes szabályairól szóló 69/2016. (III. 31.) Korm. rendeletben foglaltak szerint a Koordináló szerv részére számla alapján köteles megfizetni.

3. § A Rendelet 16. § (1)-(3) bekezdése helyébe a következő rendelkezések lépnek:

1. Amennyiben a közszolgáltatásba bekapcsolt ingatlannak több tulajdonosa van, akkor a tulajdonosoknak kell közölni, hogy közülük kinek a nevére és címére kerüljön kiállításra a szolgáltatási számla. Ha a tulajdonosok a Koordináló szervvel ezt nem közlik, akkor a 14.§ (3) bekezdésben meghatározott Koordináló szerv vagy a legnagyobb tulajdoni hányaddal rendelkező tulajdonos, vagy az azonos tulajdoni hányaddal rendelkező tulajdonosok közül az ingatlan-nyilvántartásban első helyen bejegyzett tulajdonos nevére és címére állítja ki a szolgáltatási számlát.
2. A közszolgáltatás díját a hulladékbirtokosnak (természetes személy) negyedévente a számlán feltüntetett fizetési határidőig kell kiegyenlíteni. A közszolgáltatási díj késedelmes megfizetése esetén a Koordináló szerv késedelmi kamatot érvényesíthet.
3. A közszolgáltatási díjat tartalmazó számla adataival és összegével kapcsolatban a hulladékbirtokos a Koordináló szervnél írásban kifogást emelhet. A kifogásnak a számla kiegyenlítésére vonatkozó kötelezettség teljesítésére halasztó hatálya nincs. A kifogásra, annak kézhezvételétől számított 15 napon belül a Koordináló szerv válaszolni köteles.

4. § A Rendelet 16. § (5) bekezdése helyébe a következő rendelkezés lép:

1. Túlszámlázás esetén a többletösszeget és annak időarányos kamatait a Koordináló szerv visszafizeti vagy a hulladékbirtokos írásbeli kérelmére azt a soron következő, esedékes díjfizetési kötelezettségbe beszámítja.

5. § Ez a rendelet 2016. július 8. napján lép hatályba.

Lispeszentadorján 2016. június 20.

 Árkus Béla Dr. Resch Karolina

 polgármester jegyző

A rendeletet a mai napon kihirdettem.

Bázakerettye 2016. július 8.

 Dr. Resch Karolina

 jegyző